
ПРЕДСЕДАТЕЛЯ 

НА ОБЩИНСКИ СЪВЕТ 

 
УВАЖАЕМА ГОСПОЖО КРЪСТЕВА,

Във връзка с Питане на г-жа Жечка Хаджийска, отправено чрез Вас, Ви информирам, че в община Златоград, както вярвам сте се убедила, е силно развит детско-юношески и масов спорт. Функционират няколко спортни клуба - Футболен клуб «Вихър-1965», Футболен клуб «Златоград», Спортен клуб по баскетбол «Златоград», Плувен клуб и Колоездачен клуб. Съществуват и любителски отбори, които ангажират хора в аквивна възраст и подрастващи към спортни дейности – футбол, тенис на корт, борба, кикбокс. През последните години, нашата община, се превърна в притегателно място за провеждане на големи детско-юношески турнири с гостуваши детски отбори от цялата страна. Заедно с  факта, че в Златоград функционират мъжки баскетболен, а вече и мъжки футболен отбор, детски и юношески формации, в различни видове спортове, ни изправя пред предизвикателстовото да търсим възможност за изграждане на нови спортни съоръжения. 

С оглед на това, направихме контакти и разговори с Българския футболен съюз, за сътрудничество, относно кандидатстване по финансовия инструмент за инвестиции в инфраструктурни проекти на БФС по програми на ФИФА и УЕФА. Идеята ни е да изградим ползотворно партньорство с футболния съюз, за съвместна работа, по изграждането на нова спортна инфраструктура за нуждите на местната общност и за развитието на физическата активност и спорта. Вече имаме положителни сигнали от БФС, че можем да бъдем успешни партньори за постигане на тези цели. Подкрепа, освен от БФС, имаме и от г-н Тодор Батков, който осъществи контактите с отговорните хора във футболния съюз и ще съдейства за бъдещи проекти. 
Убеден съм, че с подобни начинания и с реализирането на повече проекти със спортна насоченост, ще привлечем още повече деца от улицата към спорта и активния начин на живот, ще спомогнем за тяхното здравословно израстване и физическо възпитание.
Вярвам че това е наша обща цел, която можем да постигнем заедно.
С уважение, 

МИРОСЛАВ ЯНЧЕВ

Кмет на община Златоград




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

